paragraph_text: Na njegovom istočnom dijelu nalazi se glečer Jakobshavn Isbræ (grenlandski: Sermeq Kujalleq) koji je najaktivniji glečer sjeverne polutke. On se ljeti pomjera 20-30 metara dnevno pri čemu se od glečera odlama 20 milijardi tona ledenih santi koje plutaju i izlaze iz fjorda svake godine. Neke od tih ledenih santi su iznimno velike (do 1000 metara visine), te plutaju fjordom godinama dok ih glečer ne polomi na manje komade koje isplivaju iz fjorda i plutaju sjeverno nošeni morskom strujom dok naposljetku ne okrenu na jug prema Atlantskom oceanu. Većina santi se ne otopi dok ne dosegnu 45°-40° paralelu (paralela na kojoj se nalazi New York; južnije od Londona).